Şua Şeyxov

Şua Nəsrulla oğlu Şeyxov () – Azərbaycan teatr və kino rejissoru, aktyor, ssenari müəllifi, Azərbaycan SSR əməkdar artisti (1943).

 Həyatı 
Şua Şeyxov 1905-ci ildə Naxçıvanda anadan olub. O, səhnə fəaliyyətinə 1922-ci ildə Azad Tənqid və Təbliğ Teatrında başlayıb. Burada işləyərkən paralel şəkildə təhsil alıb və Bakı Teatr Məktəbinin 1926-cı ildəki 13 məzunundan biri olub. 1927–1931-ci illərdə Moskva Dövlət Eksperimental Teatr Emalatxanasında teatr rejissorluğu fakültəsinin məzunu olub və 1935–1936-cı illərdə təhsilini Ümumittifaq Dövlət Kinematoqrafiya İnstitutunda davam etdirib.

Şua Şeyxov 1931–1935-ci illərdə TRAM-da (Fəhlə və Gənclər Teatrı) və Dərbənd Azərbaycan Teatrında rejissorluq fəaliyyəti göstərib. O, 1936-cı ildə "" filmini Azərbaycan dilinə çevirməklə Azərbaycanda dublyaj sənətinin bünövrəsini qoyub. Bir müddət Gənc Tamaşaçılar Teatrında quruluşçu rejissor, Qaryagin (Füzuli) Dövlət Dram Teatrında quruluşçu rejissor və bədii rəhbər işləyib. 1936-cı ildən kinoda ikinci rejissor, rejissor və ssenari müəllifi kimi çalışıb.Азербайджанской ССР кинематография. Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 13.

Rejissor 1970-ci ildə Bakıda vəfat edib.

 Ailəsi 
Səs operatoru Əziz Şeyxovun qardaşı, müğənni-aktrisa Natəvan Şeyxovanın və aktyor Ramiz Şeyxovun atasıdır.

 Mükafatları 
 "Azərbaycan SSR əməkdar artisti" fəxri adı — 17 iyun 1943

 Teatr səhnəsindəki işləri 
Gənc Tamaşaçılar Teatrında hazırladığı tamaşalar
 Tamaşa  Müəllif Çətin dərə  Səttar Axundov Tərlan  Cəlal Məmmədov, Mirpaşa Miriyev Lənkəran xanının vəziri  Mirzə Fətəli Axundov Gənc partizan  Nadejda Filippova Ardı var  Brunşteyn

Füzuli Dövlət Dram Teatrında quruluş verdiyi tamaşalar
 Eşq və intiqam  Süleyman Sani Axundov Tamahkar  Süleyman Sani Axundov Hacı Qəmbər  Nəcəf bəy Vəzirov Almaz  Cəfər Cabbarlı Sevil  Cəfər Cabbarlı

 Filmoqrafiya 
 Ordenli Azərbaycan (film, 1938)
 Xalq şairi (film, 1947)
 Rahatdır, əlverişlidir, etibarlıdır (film, 1949)
 Əməyə eşq olsun (film, 1950)
 Sağlamlığın düşmənləri (film, 1950)
 Neft kəşfiyyatçıları (film, 1950)
 Doğma xalqıma (film, 1954)
 Qabaqcıl sovxozda (film, 1955)
 O olmasın, bu olsun (film, 1956)
 Kölgələr sürünür (film, 1958)
 Qəribə əhvalat (film, 1960)
 Paltar fabriki (film, 1962)
 Sabahın xeyir, Bakı! (film, 1964)
 Xalq istedadları (film, 1967)

 İstinadlar 

 Mənbə 
 Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 50.
 Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 814.

Kateqoriya:Azərbaycan film rejissorları
Kateqoriya:İkinci rejissorlar
Kateqoriya:Ssenaristlər
Kateqoriya:Azərbaycan SSR əməkdar artistləri
Kateqoriya:SSRİ film rejissorları
Kateqoriya:SSRİ teatr rejissorları
Kateqoriya:SSRİ teatr rejissorları
Kateqoriya:Ümumrusiya Dövlət Kinematoqrafiya İnstitutunun məzunları